CELEX: C2005/045/25
Language: da
Date: 2005-02-19 00:00:00
Title: Sag C-489/04: Anmodning om præjudiciel afgørelse forelagt ved kendelse afsagt den 24. november 2004 af Verwaltungsgericht Sigmaringen (Tyskland) i sagen Alexander Jehle mod Land Baden-Württemberg

19.2.2005   
            
            
               DA
            
            
               Den Europæiske Unions Tidende
            
            
               C 45/12
            
         Anmodning om præjudiciel afgørelse forelagt ved kendelse afsagt den 24. november 2004 af Verwaltungsgericht Sigmaringen (Tyskland) i sagen Alexander Jehle mod Land Baden-Württemberg
   (Sag C-489/04)
   (2005/C 45/25)
   Processprog: tysk
   Ved kendelse afsagt den 24. november 2004, indgået til Domstolens Justitskontor den 30. november 2004, har Verwaltungsgericht Sigmaringen i sagen Alexander Jehle mod Land Baden-Württemberg forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal artikel 1 til 12 i Kommissionens forordning (EF) nr. 1019/2002 (1)af 13. juni 2002 om handelsnormer for olivenolie (EFT L 155, s. 27), som berigtiget [i tysk version] den 18.1.2003 (EFT L 13, s. 39), og som ændret ved Kommissionens forordning (EF) nr. 1176/2003 af 1. juli 2003 (EFT L 164, s. 12), fortolkes således, at disse bestemmelser også omfatter salg i uemballeret stand af olivenolie og olie af olivenpresserester til den endelige forbruger?
            
         
               2)
            
            
               Skal artikel 2, stk. 1, i Kommissionens forordning (EF) nr. 1019/2002 af 13. juni 2002 om handelsnormer for olivenolie (EFT L 155, s. 27), som berigtiget [i tysk version] den 18.1.2003 (EFT L 13, s. 39), og som ændret ved Kommissionens forordning (EF) af 1. juli 2003 nr. 1176/2003 (EFT L 164, s. 12), fortolkes således, at denne bestemmelse indeholder et forbud mod salg i uemballeret stand af olivenolie og olie af olivenpresserester til den endelige forbruger?
            
         
               3)
            
            
               Skal artikel 2, stk. 1, i Kommissionens forordning (EF) nr. 1019/2002 af 13. juni 2002 om handelsnormer for olivenolie (EFT L 155, s. 27), som berigtiget [i tysk version] den 18.1.2003 (EFT L 13, s. 39), og som ændret ved Kommissionens forordning (EF) af 1. juli 2003 nr. 1176/2003 (EFT L 164, s. 12) under de ovennævnte omstændigheder fortolkes indskrænkende, således at denne bestemmelse ganske vist indeholder et forbud mod salg i uemballeret stand af olivenolie og olie af olivenpresserester til den endelige forbruger, men at dette forbud imidlertid ikke gælder for salg i uemballeret stand af olivenolie og olie af olivenpresserester efter »Bag in the Box«-fremgangsmåden?
            
         
      (1)  EFT L 155, 14.6.2002, s. 27.